ఖుషి రవి

సుస్మిత రవి (జననం 1993 జనవరి 31) భారతీయ నటి. ప్రధానంగా కన్నడ భాషా చిత్రాలలో నటించే ఆమెను కుషీ రవి అని పిలుస్తారు. 2020లో, ఆమె దియా చిత్రంతో తెరంగేట్రం చేసింది. కన్నడనాట విజయవంతమైన ఈ చిత్రం తెలుగులోనూ అదే పేరుతో విడుదల అయింది.

2023 చివరికల్లా విడుదలకు సిద్దమైన పిండం సినిమాతో శ్రీరామ్ సరసన ఆమె తెలుగు చిత్రపరిశ్రమలోనూ అడుగుపెట్టనుంది.

 విద్యాభ్యాసం 
మాండ్య జిల్లాలోని మద్దూరుకు చెందిన రవి, శోభ దంపతులకు 1993 జనవరి 31న సుస్మిత రవి బెంగుళూరులో జన్మించింది. ఆమె ఎస్.ఎస్.ఎం.ఆర్.వి. కళాశాలలో బయోటెక్నాలజీలో గ్రాడ్యుయేషన్ పూర్తి చేసింది.

 కెరీర్ 
ఆమె కన్నడ చిత్రం దియా (2020)తో కెరీర్ మొదలుపెట్టింది. ఇది ఘన విజయం సాధించడంతో మొదటి చిత్రంతోనే ఆమెకు చిత్ర పరిశ్రమలో మంచి గుర్తింపు వచ్చింది. ఆమె భయానక చిత్రం స్పూకీ కాలేజ్, నక్షే చిత్రాలలో నటించింది. అయితే, ఈ రెండు చిత్రాలు విడదల ఆలస్యం అవడంతో, ఆ సమయంలో, ఆమె పలు లఘు చిత్రాలు, తమిళంలో "అడిపోలి" అనే సింగిల్‌ లలో నటించింది, వీటితో ఆమెకు మంచి ఆదరణ లభించింది. స్పూకీ కాలేజ్ 2023లో విడుదలైంది.

 పురస్కారాలు 

 2020 - ఉత్తమ నటిగా సైమా అవార్డు – కన్నడ నామినేట్ చేయబడింది.  - దియా
 2020 - ఉత్తమ నటిగా ఫిల్మ్‌ఫేర్ అవార్డు - కన్నడ నామినేట్ చేయబడింది.  - దియా
 2021 - చందనవన ఫిల్మ్ క్రిటిక్స్ అకాడమీ అవార్డ్ ఉత్తమ నటి - దియా

 మూలాలు 
వర్గం:కన్నడ సినిమా నటీమణులు
వర్గం:తెలుగు సినిమా నటీమణులు
వర్గం:భారతీయ సినిమా నటీమణులు